**Előterjesztés**

A Balaton-Nagybereki Vízitársulat Küldöttgyűlésének 2017.05.19.-i ülésére.

**Tárgy:** Taglista aktualizálása.

**Tisztelt Küldöttgyűlés!**

A vízitársulatok működésére vonatkozó 2009 évi CXLIV törvény 9.§.(4).b.) bekezdése alapján az Alapszabályunk mellékletét képezi a tagok listája, - meghatározott adatokkal.

Társulatunk 2010 évi megalakulásakor az alakuló ülés elfogadta az Alapszabályt, így vele a taglista mellékletet is.

A taglista változására egymásnak némileg ellentmondóan két helyen is rendelkezik a hivatkozott törvény.

1. Egyrészt a 6.§.(3) bekezdése szerint ha a tagnak a tagsági jogviszony alapjául szolgáló tulajdoni vagy használati jogosultsága megszűnik, azt **köteles** a társulat intéző bizottságának írásban bejelenteni. Mivel ez irányú megkeresés a megalakulásunk óta nem érkezett, a taglista változatlanságát vélelmeztük, és nem terjesztettük jóváhagyásra az esetleges módosításokkal évente a Küldöttgyűlés elé.

A taglista esetleges változása esetén a 9.§.(5) bekezdése alapján a módosított taglistát az éves rendes küldöttgyűlést követő 30 napon belül meg kellene küldeni az illetékes cégbíróságnak.

1. Másrészt a jogszabály 8.§.(2) bekezdése **lehetővé teszi** (de nem kötelezi) a társulatoknak, hogy tagi adatokban bekövetkezett változások nyilvántartásának hitelessége érdekében az ,,arra hívatott állami szervektől”, - kérelmükre - térítésmentesen megkapja az adatokat. Ezek a szervek a tulajdonjog vonatkozásában a Kormányhivatalok alá rendelt Földhivatalok, a használati jogok vonatkozásában pedig a Földmérési és Távérzékelési Intézet( FÖMI 1149 Budapest, Bosnyák tér 5. ). A tagi adatok változatlanságának vélelme miatt megalakulásunk óta egyik szervezetet sem kerestük meg adat igénnyel.

A Kaposvári Törvényszék mellett működő cégbíróság jog értelmezése szerint társulatunk a tagi bejelentések hiányában is köteles az adatszolgáltatás bekérésére, és annak alapján a taglista frissítésére. Erre vonatkozóan kötelezte társulatunkat, melynek alapján haladéktalanúl megkerestük a fenti szerveket.

Az érintett Marcali és Balatonboglári Földhivatalok a jogszabályi hívatkozásunkra kiadták a rendelkezésükre álló adatokat a földtulajdonosokról, de a FÖMI a saját előírásaira hívatkozva azt megtagadta, illetve megbízásunk esetén vállalkozói szerződés keretében, jelentős térítés ellenében lenne hajlandó azokat kiadni. Jogértelmezése szerint az adatok kiadását valóban térítés mentesen tenné, de az adatok kigyűjtésének általunk ismeretlen volumenű munkáját ki kellene fizetnünk. Közigazgatási eljárás keretében jogainkat nem tudtuk érvényesíteni, ezért állásfoglalást kértünk az illetékes adatvédelmi ombudsmantól az ügyben.

Ő is megállapította a jogszabályi ellentmondást, és felszólította a FÖMI-t fenntartó Mezőgazdasági Minisztert a jogszabályi ellentmondás feloldására. Azóta érdemi előre lépés nem történt.

A cégbíróságtól hozzájárulást kaptunk a taglista frissítésére és küldöttgyűlési jóváhagyására az idei rendes küldöttgyűlésünk idejéig.

A mellékelten csatolt taglista jegyzék tartalmazza azokat az adatokat, amelyeket a Földhivataloktól be tudtunk szerezni. A törvény által alőírtan nyilván tartandó adatok némelyikével a Földhivatal sem rendelkezik, így azokat a táblázati helyeket üresen hagytuk.

A használati jogosultság kérdésében a FÖMI elzárkózása ellenére egyedi elemzéssel megfelelő adatbázist tudtunk össze állítani, mivel a földhasználati jogosultság több mint 5 000 ha-ra a Hubertus Bt javára van bejegyezve, amely adatokat közvetlenűl a Hubertus Bt.-től beszereztük.

Fentiek alapján javaslom, hogy a mellékelt frissített taglistát a rendelkezésre álló adatokkal a Küldöttgyűlés fogadja el, és elfogadása után az ügyvezetés intézkedjen a cégbírósági beadásáról!

**Határozati javaslat:**

**A Küldöttgyűlés jóváhagyja az előterjesztés mellékletét képező frissített taglistát, és felkéri az ügyvezetést, hogy gondoskodjon a megfelelő formában történő cégbírósági beadásáról!**

Kelt: Kéthely Sári puszta 2017.05.10.

Csató András

IB Elnök